|  |
| --- |
|  |
|
|
| Kontroliuojanti organizacija |
| Lietuvos krepšinio federacija |
| Treneris |
| Lietuva Kazys Maksvytis |
| FIBA reitingas |
| 10 (2023 m.) |
| Pasaulio čempionatas |
| *Dalyvauta*: 6 (*Pirmas kartas*: 1998)
*Geriausi rezultatai*: 3 vieta, 2010 |
| Europos čempionatas |
| *Dalyvauta*: 15 (*Pirmas kartas*: 1937)
*Geriausi rezultatai*: 1 vieta, 1937, 1939, 2003 |
| Olimpinės žaidynės |
| *Dalyvauta*: 7 (*Pirmas kartas*: 1992)
*Geriausi rezultatai*: 3 vieta, 1992, 1996, 2000 |
| 

|  |  |
| --- | --- |
| 

Namų apranga jersey

Team colours

**Namų apranga**
 | 

Išvykos apranga jersey

Team colours

**Išvykos apranga**
 |

 |

**Lietuvos vyrų krepšinio rinktinė** – krepšinio komanda, tarptautinėse (FIBA, Olimpinės žaidynės) varžybose atstovaujanti Lietuvos krepšinio federacijai.

Tris kartus laimėjo bronzos medalius Olimpinėse žaidynėse, vieną kartą pasiekė trečią vietą Pasaulio krepšinio čempionate ir tris kartus iškovojo aukso medalius Europos krepšinio čempionatuose.

Istorija
--------

### 1920–1940 m. tarpukaris

1920 m. prasidėjo Lietuvos krepšinio istorija. Iki ketvirtojo dešimtmečio vidurio jis nebuvo populiarus.

Pirmąsias tarpvalstybines rungtynes Lietuvos vyrų rinktinė žaidė 1925 m. gruodžio 13 d. Rygoje su Latvijos komanda ir pralaimėjo 20:41. Po metų (1926 m. gruodžio 19 d.) antrąsias tarpvalstybines rungtynes lietuviai pralaimėjo latviams 12:47.

1935 m. į Kaune vykusį Pasaulio lietuvių kongresą, atvyko JAV lietuvių krepšinio specialistai B. Budrikas, J. Knašas, Feliksas Kriaučiūnas ir Konstantinas Savickas. Pastarieji du liko Lietuvoje, mokė šalies krepšininkus. 1937 m. sužaistos draugiškos rungtynės Latvija–Lietuva (29:41 Latvija pralaimėjo). Nuspręsta dalyvauti 1937 m. 2–ajame Europos vyrų krepšinio čempionate Rygoje. Krepšininkus ruošė žaidžiantysis treneris F. Kriaučiūnas. Iki 1937 m. Lietuvos vyrų rinktinė iškovojuso tik vieną tarptautinę pergalę, į Europos čempionatą atvyko autsaideriais. Ir pirmąkart tapo Europos čempionais.

Lietuva gavo teisę rengti III žemyno pirmenybes Kaune. 1939 m. pastatyta pirmoji Europoje specializuota krepšinio salė – Kauno sporto halė ir tais pačiais metais Lietuvos vyrų rinktinė (žaidžiantis treneris ir kapitonas Pranas Lubinas) apgynė Europos čempionų titulą.

### 1940–1990 m. sovietmetis

  

1940 m. gruodžio 8 d. surengtos oficialos sporto rungtynės tarp LTSR ir LSTR, kurias laimėjo Latvijos rinktinė rezultatu 25:20. 1941 m. balandžio mėnesį Kauno sporto halėje surengtos Pabaltijo šalių vyrų ir moterų krepšinio rinktinių varžybos. Lietuvos ir Latvijos rinktinių rungtynes žiūrėjo apie 6000 žiūrovų. Jas laimėjo Lietuvos rinktinė 38:33.

1944 m. Lietuvą okupavo sovietai. Krepšinio komandos tarptautinėse varžybose nebegalėjo atstovauti Lietuvai. Per okupaciją Lietuvos krepšinio komandos sėkmingai žaidė sovietinėse varžybose. Geriausieji krepšininkai, tarptautinėse varžybose dalyvavo patekę į sovietines rinktines.

### Nuo 1990 m.

Menininkas Greg Speirs dėvintis savo sukurtus marškinėlius, tapusius Lietuvos krepšinio simboliu.
1990 m. spalio 16 d. atkurta savarankiška Lietuvos krepšinio federacija, patvirtinti nauji įstatai.

1991 m. gruodžio 20 d. FIBA kongrese Springfilde, skirtame krepšinio 100‑mečio jubiliejui, dalyvavo ~200 šalių/teritorijų. LKF prezidentas Stanislovas Stonkus pristatė Lietuvos krepšinį, išreiškė LKF pageidavimą atstatyti FIBA narystę. Po neilgo kongreso posėdžio, FIBA prezidentas Džordžas Kilianas paskelbė kongreso sprendimą atkurti LKF narystę, pakvietė ją dalyvauti FIBA renginiuose ir varžybose.

1992 m. Lietuva grįžo į pasaulio krepšinį, Barselonos olimpiadoje lietuviai pusfinalyje nusileido 51 tašku JAV „Svajonių komandai" (76:127), tačiau šioje Olimpiadoje iškovoti bronzos medaliai. Lietuva rezultatu 82:78 nugalėjo jungtinę NVS krepšinio rinktinę.

Naujoji olimpinė komanda beveik neturėjo valstybinio finansavimo, LKF pati rado pinigų komandos komandiruotėms į užsienį. Šarūnas Marčiulionis turėjo patirties ir ryšių JAV, mat buvo pirmuoju postsovietiniu NBA krepšininku. Jis ieškojo, rėmėjų Lietuvos krepšinio rinktinės dalyvavimui Barselonos olimpiadoje. Rėmėjais tapo JAV roko grupė „Grateful Dead", Lietuvos rinktinės aprangai leidusi naudoti grupės simboliką – griaučius ryškių spalvų fone. Marškinėlius su ryžtingai į krepšį dedančiu „Kaukoliniu" (angl. *Skull Man*), sukūrė dizaineris Gregas Speirsas, pelną skyręs rinktinei bei Lietuvos vaikų fondui. Apie 1992 m. rinktinę pasakojama dokumentiniame filme „Kita svajonių komanda".

1993 m. Lietuvos rinktinė nepateko į 1993 m. Europos čempionatą, nes Vroclave nusileido baltarusiams. Pralaimėjimas paskatino 1993 m. įsteigti profesionalią Lietuvos krepšinio lygą.

1995 m. Europos čempionatas susiklostė sėkmingai – lietuviai, vedami Arvydo Sabonio ir Šarūno Marčiulionio, nužygiavo iki finalo. Jame nusileido Jugoslavijai (90:96).

1996 m. Atlantos olimpiadoje Lietuva pusfinalyje pralošė Jugoslavijai. Kovoje dėl trečios vietos įveikę australus, rezultatu 80:74 lietuviai antrą kartą iš eilės tapo bronziniais olimpiados prizininkais. Atlantos olimpiada buvo paskutinis turnyras, kuriame dalyvavo *Sabo* (A. Sabonio) ir *Šaro* (Š. Marčiulionio) tandemas.

1997 m. Europos krepšinio čempionate Lietuva ketvirtfinalyje pralaimėjo Serbijai ir Juodkalnijai (75:60), kurie vėliau tapo čempionais,o lietuviai galutinėje turnyro rikiuotėje užėmė 6-ąją vietą.

1998 m. Pasaulio krepšinio čempionate užimta 9-oji vieta, kuriame įveikta JAV rinktinėje, tačiau dėl NBA lokauto tuo metu nežaidė pajėgiausios planetos lygos atstovai iš JAV.

1999 m. Europos krepšinio čempionate Lietuva ketvirtfinalyje nusileido Ispanijos rinktinei rezultatu 72:74. Galutinėje turnyro rikiuotėje liko 5-ti.

Iki 2000 m. dėl kartų kaitos, rinktinė neiškovojo trofėjų. 2000 m. Sidnėjaus olimpiadoje dėl traumų rinktinei neatstovavo 3 pajėgūs krepšininkai – Arvydas Sabonis, Žydrūnas Ilgauskas ir Artūras Karnišovas. Jono Kazlausko vadovaujama komanda vėl iškovojo bronzos medalius mažajame finale nugalėjusi Australijos rinktinę rezultatu 89:71. Pusfinalyje Lietuvos rinktinę palaužė iš NBA žaidėjų sudaryta JAV rinktinė (83:85).

2001 m. Europos čempionate Turkijoje rinktinė nepasiekė ketvirtfinalio. Pralaimėta aštuntfinalyje latviams (94:76).

Šarūnas Jasikevičius
2003 m. Europos krepšinio čempionate atnaujinta rinktinė, vedama Šarūno Jasikevičiaus, Arvydo Macijausko, Ramūno Šiškausko ir Sauliaus Štombergo, po 64 metų vėl tapo Europos krepšinio čempione. Finale Lietuvos rinktinė nugalėjo Ispaniją rezultatu 93:84.

2004 m. Atėnų olimpiadoje pusfinalyje nusileido Italijos rinktinei, o rungtynėse dėl trečios vietos nugalėjo grupės varžybose įveikta JAV rinktinė.

2005 m. Europos čempionate rinktinei neatstovavo daug geriausių krepšininkų. Bet rinktinė pralaimėjo tik vienas varžybas, tačiau jos buvo ketvirtfinalyje (pralaimėta Prancūzijai rezultatu 63:47), tad užimta tik 5 vieta.

Į 2006 m. Pasaulio krepšinio čempionatą Lietuva važiavo kaip viena iš favoričių, komandos sudėtis palyginti su 2005 m. atrodė daug pajėgesnė. Tačiau šalies rinktinė savo grupėje užėmusi tik trečiąją vietą iškrito jau ketvirtfinalyje, kuriame beviltiškai pralaimėjo (89:67) vėliau čempione tapusiai Ispanijai. Kovoje dėl 5-8 vietų lietuviai pralaimėjo Turkijai ir nugalėjo vokiečius. Užimta 7-a vieta. Po turnyro atsistatydino rinktinės treneris Antanas Sireika.

2007 m. Europos vyrų krepšinio čempionate Ispanijoje lietuviai po 7 pergalių serijos suklupo, pusfinalyje nusileisdami Rusijos rinktinei, rezultatu 74:86. Tačiau kovoje dėl 3-4 vietų lietuviai, vadovaujami R. Butauto, 78:69 įveikė Graikijos rinktinę, laimėjo bronzos medalius.

2008 m. Pekino olimpinėse žaidynėse rinktinė pusfinalyje rezultatu 86:91 pralaimėjo Ispanijai. Kovoje dėl trečiosios vietos 75:87 pralaimėta Argentinai.

Bronzos medalių laimėtojai 2010 m. pasaulio čempionate Turkijoje
2009 m. Europos čempionate Lenkijoje Lietuvos rinktinė, kuriame nedalyvavo daugelis pajėgių žaidėjų po nesėkmingo Europos čempionato Lietuvos krepšininkai pirmą kartą nuo 2001-ųjų nepateko į ketvirtfinalį, o po turnyro atsistatydino vyr. treneris Ramūnas Butautas.
2009 m. gruodžio 12 d. Lietuvos rinktinė išimties tvarka pakviesta į 2010 m. pasaulio krepšinio čempionatą Turkijoje. Pusfinalyje JAV rinktinei pralaimėta 74:89. Kovoje dėl bronzos 99:88 įveikta Serbija. Šiose rungtynėse Lietuvos rinktinės lyderis Linas Kleiza pelnė 33 taškus, pateko į simbolinį čempionato penketuką.

2011 m. Žalgirio arenoje
Mantas Kalnietis
Po 72 metų pertraukos, Lietuvoje surengtas 2011 m. Europos krepšinio čempionatas. Ketvirtfinalyje teko susitikti su čempionato sensacija tapusia Makedonija. Po permainingos kovos pilnutėlėje Kauno „Žalgirio" arenoje pralaimėta 65:67, tačiau čempionate užimta 5 vieta.

2012 m. vasaros olimpinėse žaidynėse Lietuvos krepšininkai ketvirtfinalyje nusileido Rusijai rezultatu 74:83 ir galutinėje rikiuotėje užimė 8-ąją vietą.

2013 m. Europos krepšinio čempionate Lietuvos rinktinė nužygiavo iki finalo, kuriame nusileido Prancūzijos rinktinei rezultaru 66:80.

2014 m. pasaulio krepšinio čempionate Lietuvos krepšininkai pusfinalyje pralošė JAV komandai (96:68), o kovoje dėl trečios vietos nusileido Prancūzijai rezultatu 93:95.

2015 m. Europos krepšinio čempionate lietuviai vėl pateko į pirmenybių finalą, tačiau jame pralaimėjo Ispanijos rinktinei rezultatu 80:63.

2016 m. vasaros olimpinėse žaidynėse lietuviai grupės varžybose patyrė skaudų 50 taškų pralaimėjimą prieš Ispaniją (59:109), o vėliau ketvirtfinalyje nusileido Australijos rinktinei (90:64) ir užėmė 7-ąją vietą.

2017 m. Europos krepšinio čempionate aštuntfinalyje 64:77 pralaimėjo Graikijos krepšininkams Lietuvos rinktinė užėmė 9-ąją vietą.

2019 m. pasaulio krepšinio čempionate užimta 9-oji vieta, Lietuvos rinktinei nepateko į ketvirtfinalį. Tai buvo prasčiausias Lietuvos rinktinės rezultatas Pasaulio pirmenybėse, po kurio atsistatydino treneris Dainius Adomaitis.

2022 m. Europos krepšinio čempionate Lietuva galutinėje turnyro rikiuotėje užėmė 15-ą vietą. Tai buvo prasčiausias Lietuvos rinktinės rezultatas Europos pirmenybėse.

2023 m. pasaulio krepšinio čempionate Lietuvos rinktinė be pralaimėjimų įveikusi grupės turnyrus iškovojo pergalę prieš iš NBA žvaigždžių sudarytą JAV komandą (110:104). Tačiau ketvirtfinalyje nusileido serbų rinktinei rezultatu 68:87. Rungtynėse dėl 5 vietos Lietuvos rinktinė 63:98 pralaimėjo Latvijos rinktinei.

Pasiekimai
----------

Oficialūs turnyrai:

|  |  |  |  |  |  |  |  |  |
| --- | --- | --- | --- | --- | --- | --- | --- | --- |
| **Metai** | **Turnyras** | **I vieta** | **II vieta** | **III vieta** | **Pergalės** | **Pralaimėjimai** | **LVKR vieta** | **Lietuvą nugalėjo** |
| 1937 | Europos pirmenybės |  Lietuva |  Italija |  Prancūzija | 5 | 0 | I  | – |
| 1939 | Europos pirmenybės |  Lietuva |  Latvija |  Lenkija | 7 | 0 | I  | – |
| 1992 | Olimpinės žaidynės |  JAV |  Kroatija |  Lietuva | 6 | 2 | III  |  JAV |
| 1993 | Europos pirmenybės |  Vokietija |  Rusija |  Kroatija | Neįveikė atrankos |  Baltarusija |
| 1994 | Pasaulio pirmenybės |  JAV |  Rusija |  Kroatija | Lietuva nedalyvavo |
| 1995 | Europos pirmenybės |  Jugoslavija |  Lietuva |  Kroatija | 7 | 2 | II  |  Jugoslavija |
| 1996 | Olimpinės žaidynės |  JAV |  Jugoslavija |  Lietuva | 5 | 3 | III  |  Jugoslavija |
| 1997 | Europos pirmenybės |  Jugoslavija |  Italija |  Rusija | 4 | 3 | VI |  Jugoslavija |
| 1998 | Pasaulio pirmenybės |  Jugoslavija |  Rusija |  JAV | 5 | 4 | VII |  Rusija |
| 1999 | Europos pirmenybės |  Italija |  Ispanija |  Jugoslavija | 7 | 2 | V |  Ispanija |
| 2000 | Olimpinės žaidynės |  JAV |  Prancūzija |  Lietuva | 5 | 3 | III  |  JAV |
| 2001 | Europos pirmenybės |  Jugoslavija |  Turkija |  Ispanija | 2 | 2 | IX–XII |  Latvija |
| 2002 | Pasaulio pirmenybės |  Jugoslavija |  Argentina |  Vokietija | Lietuva nedalyvavo |
| 2003 | Europos pirmenybės |  Lietuva |  Ispanija |  Italija | 6 | 0 | I  | – |
| 2004 | Olimpinės žaidynės |  Argentina |  Italija |  JAV | 6 | 2 | IV |  Italija |
| 2005 | Europos pirmenybės |  Graikija |  Vokietija |  Prancūzija | 5 | 1 | V |  Prancūzija |
| 2006 | Pasaulio pirmenybės |  Ispanija |  Graikija |  JAV | 5 | 4 | VII |  Ispanija |
| 2007 | Europos pirmenybės |  Rusija |  Ispanija |  Lietuva | 8 | 1 | III  |  Rusija |
| 2008 | Olimpinės žaidynės |  JAV |  Ispanija |  Argentina | 5 | 3 | IV |  Ispanija |
| 2009 | Europos pirmenybės |  Ispanija |  Serbija |  Graikija | 1 | 5 | XII |  Ispanija |
| 2010 | Pasaulio pirmenybės |  JAV |  Turkija |  Lietuva | 8 | 1 | III  |  JAV |
| 2011 | Europos pirmenybės |  Ispanija |  Prancūzija |  Rusija | 8 | 3 | V |  Šiaurės Makedonija |
| 2012 | Olimpinės žaidynės |  JAV |  Ispanija |  Rusija | 2 | 4 | VIII |  Rusija |
| 2013 | Europos pirmenybės |  Prancūzija |  Lietuva |  Ispanija | 8 | 3 | II  |  Prancūzija |
| 2014 | Pasaulio pirmenybės |  JAV |  Serbija |  Prancūzija | 6 | 3 | IV |  JAV |
| 2015 | Europos pirmenybės |  Ispanija |  Lietuva |  Prancūzija | 7 | 2 | II  |  Ispanija |
| 2016 | Olimpinės žaidynės |  JAV |  Serbija |  Ispanija | 3 | 3 | VII |  Australija |
| 2017 | Europos pirmenybės |  Slovėnija |  Serbija |  Ispanija | 4 | 2 | IX |  Graikija |
| 2019 | Pasaulio pirmenybės |  Ispanija |  Argentina |  Prancūzija | 3 | 2 | IX |  Prancūzija |
| 2021 | Olimpinės žaidynės |  JAV |  Prancūzija |  Australija | Neįveikė atrankos |  Slovėnija |
| 2022 | Europos pirmenybės |  Ispanija |  Prancūzija |  Vokietija | 2 | 4 | XV |  Ispanija |
| 2023 | Pasaulio pirmenybės |  Vokietija |  Serbija |  Kanada | 6 | 2 | VI |  Serbija |
|


|  |  |  |
| --- | --- | --- |
| Olimpinėse žaidynėse
* 1992 – 3 vieta
* 1996 – 3 vieta
* 2000 – 3 vieta
* 2004 – 4 vieta
* 2008 – 4 vieta
* 2012 – 8 vieta
* 2016 – 7 vieta
* 2020 – *nepateko*

 | Pasaulio čempionatuose
* 1998 – 7 vieta
* 2006 – 7 vieta
* 2010 – 3 vieta
* 2014 – 4 vieta
* 2019 – 9 vieta
* 2023 – 6 vieta

 | Europos čempionatuose
* 1937 – 1 vieta
* 1939 – 1 vieta
* 1995 – 2 vieta
* 1997 – 6 vieta
* 1999 – 5 vieta
* 2001 – 12 vieta
* 2003 – 1 vieta
* 2005 – 5 vieta
* 2007 – 3 vieta
* 2009 – 12 vieta
* 2011 – 5 vieta
* 2013 – 2 vieta
* 2015 – 2 vieta
* 2017 – 9 vieta
* 2022 – 15 vieta

 |

Žaidėjai
--------

### Žinomi

Krepšininkas, treneris Rimas Kurtinaitis

* Pranas Lubinas – XX a. 4–ojo dešimtmečio Lietuvos krepšinio populiarintojas. Pirmasis lietuvių kilmės olimpinis čempionas (1936 m. Berlyne atstovavo JAV);
* Stepas Butautas
* Modestas Paulauskas – antrasis lietuvis laimėjęs olimpinį auksą.
* Valdemaras Chomičius
* Rimas Kurtinaitis – olimpinis (1988), Europos (1985) čempionas (TSRS rinktinė).
* Šarūnas Marčiulionis – pirmasis Lietuvos žaidėjas NBA.
* Arvydas Sabonis – žymiausias Lietuvos krepšininkas.
* Artūras Karnišovas – pirmasis NCAA Lietuvos krepšininkas.
* Saulius Štombergas – 2003 m. rinktinės, laimėjusios Europos čempionatą, kapitonas.
* Šarūnas Jasikevičius – 2003, 2004, 2005, 2009 m. Eurolygos čempionas.
* Arvydas Macijauskas
* Ramūnas Šiškauskas
* Linas Kleiza
* Robertas Javtokas
* Mantas Kalnietis
* Jonas Valančiūnas – 2011 m. NBA naujokų biržoje 5 šaukimas.
* Kšyštof Lavrinovič
* Darjuš Lavrinovič
* Rimantas Kaukėnas
* Darius Songaila
* Jonas Mačiulis
* Donatas Motiejūnas – 2011 m. NBA naujokų biržoje 20 šaukimas.
* Domantas Sabonis – 2016 m. NBA naujokų biržoje 11 šaukimas.

### Statistika

#### Daugiausia sužaidę žaidėjai

Daugiausia oficialių rungtynių sužaidė:

| Vieta | Žaidėjas | Laikotarpis | Rungtynių |
| --- | --- | --- | --- |
| 1 | Gintaras Einikis | 1992–2002 | 106 |
| 2 | Šarūnas Jasikevičius | 1997–2013 | 104 |
| 3 | Saulius Štombergas | 1995–2004 | 97 |
| 4 | Robertas Javtokas | 2001–2016 | 91 |
| 5 | Eurelijus Žukauskas | 1996–2004 | 86 |
| 6 | Artūras Karnišovas | 1992–1999 | 80 |
| 7 | Kšyštof Lavrinovič | 2003–2018 | 76 |
| 8 | Jonas Mačiulis | 2007–2021 | 73 |
| 9 | Mindaugas Žukauskas | 1996–2006 | 71 |
| 10 | Simas Jasaitis | 2004–2012 | 69 |
| 11 | Mantas Kalnietis | 2006–2022 | 68 |
| 11 | Paulius Jankūnas | 2005–2021 | 68 |
| 11 | Darius Songaila | 2000–2012 | 68 |
| 14 | Linas Kleiza | 2006–2013 | 62 |
| 15 | Ramūnas Šiškauskas | 1999–2008 | 60 |
| 16 | Darius Maskoliūnas | 1997–2003 | 55 |
| 17 | **Jonas Valančiūnas** | 2011– | 54 |
| 18 | Darjuš Lavrinovič | 2005–2013 | 53 |
| 19 | Arvydas Sabonis | 1992–1999 | 50 |
| 19 | Darius Lukminas | 1995–1999 | 50 |
| 21 | Renaldas Seibutis | 2010–2021 | 49 |
| 22 | Martynas Pocius | 2010–2017 | 49 |

Paskutinis papildymas: 2016-08-21. Tik oficialios rungtynes.
#### Taškai

Daugiausia taškų oficialiose rungtynėse pelnė:

| Vieta | Žaidėjas | Laikotarpis | Taškai |
| --- | --- | --- | --- |
| 1 | Artūras Karnišovas | 1992–1999 | 1453 |
| 2 | Saulius Štombergas | 1995–2004 | 1076 |
| 3 | Šarūnas Jasikevičius | 1997–2012 | 1031 |
| 4 | Gintaras Einikis | 1992–2002 | 1023 |
| 5 | Arvydas Sabonis | 1992–1999 | 1001 |
| 6 | Linas Kleiza | 2006–2017 | 785 |
| 7 | Ramūnas Šiškauskas | 1999–2008 | 772 |
| 8 | Mantas Kalnietis | 2006–2021 | 694 |
| 9 | Šarūnas Marčiulionis | 1992–1996 | 687 |
| 10 | Darius Songaila | 2000–2012 | 630 |
| 11 | Rimas Kurtinaitis | 1992–1997 | 602 |
| 12 | Jonas Mačiulis | 2007–2021 | 570 |
| 13 | **Jonas Valančiūnas** | 2011– | 510 |
| 13 | Kšyštof Lavrinovič | 2003–2018 | 510 |
| 15 | Arvydas Macijauskas | 2002–2006 | 497 |
| 16 | Eurelijus Žukauskas | 1996–2004 | 490 |
| 17 | Robertas Javtokas | 2001–2016 | 470 |
| 18 | Simas Jasaitis | 2004–2014 | 443 |
| 19 | Rimantas Kaukėnas | 2001–2012 | 443 |
| 20 | Paulius Jankūnas | 2005–2019 | 428 |

Paskutinis papildymas: 2016-08-21. Tik oficialios rungtynes.

Treneriai
---------

Kazys Maksvytis
* 1937 m. Feliksas Kriaučiūnas
* 1939 m. Pranas Lubinas
* 1992–1996 m. Vladas Garastas
* 1997–2001 m. Jonas Kazlauskas
* 2003–2006 m. Antanas Sireika
* 2007–2009 m. Ramūnas Butautas
* 2010–2012 m. Kęstutis Kemzūra
* 2012–2016 m. Jonas Kazlauskas
* 2016–2019 m. Dainius Adomaitis
* 2019–2021 m. Darius Maskoliūnas
* Nuo 2021 m. Kazys Maksvytis

Sudėtis
-------

Vaidas Kariniauskas
Sudėtis 2023 m. pasaulio krepšinio čempionate:

| Poz. | Žaidėjas | Gim. | Ūgis, m | Klubas |
| --- | --- | --- | --- | --- |
| C | Gabrielius Maldūnas | 1993 | 2,04 | Lietuva Panevėžio Lietkabelis |
| AG | Ignas Brazdeikis | 1999 | 2.01 | Lietuva Kauno Žalgiris |
| C | Donatas Motiejūnas | 1990 | 2,13 | Prancūzija Monako Basket |
| ĮŽ | Rokas Jokubaitis | 2000 | 1.92 | Ispanija FC Barcelona |
| SK | Eimantas Bendžius | 1990 | 2,07 | Italija Sasario Dinamo |
| C | Jonas Valančiūnas (Kpt.) | 1992 | 2.11 | Jungtinės Amerikos Valstijos Naujojo Orleano Pelicans (NBA) |
| LK/SK | Mindaugas Kuzminskas | 1989 | 2,06 | Graikija Atėnų AEK |
| ĮŽ | Vaidas Kariniauskas | 1993 | 1,98 | Lietuva Mažeikių M Basket |
| LK | Tadas Sedekerskis | 1998 | 2,06 | Ispanija Vitorijos Baskonia |
| AG | Margiris Normantas | 1996 | 1,96 | Lietuva Vilniaus Rytas |
| AG | Tomas Dimša | 1994 | 1,96 | Lietuva Kauno Žalgiris |
| LK | Deividas Sirvydis | 2000 | 2,03 | Lietuva Panevėžio Lietkabelis |
|

* Treneriai: Kazys Maksvytis (vyr.), Giedrius Žibėnas, Benas Matkevičius

### Ankstesnės

**1937 m. EuroBasket:** užimta **1 vieta** tarp 8 komandų

Arturas Andrulis, Leonas Baltrūnas, Pranas Talzūnas, Leopoldas Kepalas, Feliksas Kriaučiūnas, Pranas Mažeika, Eugenijus Nikolskis, Leonas Petrauskas, Zenonas Puzinauskas, Stasys Sačkus, Juozas Žukas, Česlovas Daukša (treneris Feliksas Kriaučiūnas)

**1939 m. EuroBasket:** užimta **1 vieta** tarp 8 komandų

Pranas Lubinas, Mykolas Ruzgys, Leonas Baltrūnas, Artūras Andrulis, Jurgis Jurgėla, Pranas Mažeika, Vytautas Norkus, Vytautas Budriūnas, Zenonas Puzinauskas, Feliksas Kriaučiūnas, Vytautas Lesčinskas, Eugenijus Nikolskis, Leonas Petrauskas, Mindaugas Šliūpas (treneris Pranas Lubinas)

**1992 m. Olimpinės žaidynės:** užimta **3 vieta** tarp 12 komandų

Arvydas Sabonis, Šarūnas Marčiulionis, Valdemaras Chomičius, Rimas Kurtinaitis, Sergėjus Jovaiša, Artūras Karnišovas, Gintaras Einikis, Arūnas Visockas, Darius Dimavičius, Romanas Brazdauskis, Gintaras Krapikas, Alvydas Pazdrazdis (treneris Vladas Garastas)

**1993 m. EuroBasket:** nepateko

**1994 m. Pasaulio čempionatas:** nedalyvavo

**1995 m. EuroBasket:** užimta **2 vieta** tarp 14 komandų

Arvydas Sabonis, Šarūnas Marčiulionis, Artūras Karnišovas, Rimas Kurtinaitis, Valdemaras Chomičius, Gintaras Einikis, Arūnas Visockas, Gintaras Krapikas, Saulius Štombergas, Mindaugas Timinskas, Darius Lukminas, Gvidonas Markevičius (treneris Vladas Garastas)

**1996 m. Olimpinės žaidynės:** užimta **3 vieta** tarp 12 komandų

Arvydas Sabonis, Šarūnas Marčiulionis, Artūras Karnišovas, Rimas Kurtinaitis, Saulius Štombergas, Gintaras Einikis, Rytis Vaišvila, Tomas Pačėsas, Eurelijus Žukauskas, Virginijus Praškevičius, Dainius Adomaitis, Darius Maskoliūnas, Kęstutis Šeštokas, Andrius Jurkūnas, Darius Lukminas, Šarūnas Jasikevičius, Mindaugas Timinskas, Mindaugas Žukauskas (treneris Vladas Garastas)

**1998 m. Pasaulio čempionatas:** užimta **7 vieta** tarp 16 komandų

Artūras Karnišovas, Saulius Štombergas, Gintaras Einikis, Virginijus Praškevičius, Tomas Masiulis, Mindaugas Žukauskas, Dainius Adomaitis, Darius Maskoliūnas, Darius Lukminas, Šarūnas Jasikevičius, Eurelijus Žukauskas, Tomas Pačėsas (treneris Jonas Kazlauskas)

**1999 m. EuroBasket:** užimta **5 vieta** tarp 16 komandų

Arvydas Sabonis, Artūras Karnišovas, Saulius Štombergas, Šarūnas Jasikevičius, Gintaras Einikis, Eurelijus Žukauskas, Virginijus Praškevičius, Mindaugas Žukauskas, Tomas Masiulis, Dainius Adomaitis, Darius Maskoliūnas, Kęstutis Marčiulionis (treneris Jonas Kazlauskas)

**2000 m. Olimpinės žaidynės:** užimta **3 vieta** tarp 12 komandų

Šarūnas Jasikevičius, Saulius Štombergas, Mindaugas Timinskas, Gintaras Einikis, Ramūnas Šiškauskas, Darius Songaila, Eurelijus Žukauskas, Tomas Masiulis, Dainius Adomaitis, Darius Maskoliūnas, Andrius Giedraitis, Kęstutis Marčiulionis (treneris Jonas Kazlauskas)

**2001 m. EuroBasket:** užimta **12 vieta** tarp 16 komandų

Šarūnas Jasikevičius, Saulius Štombergas, Ramūnas Šiškauskas, Darius Songaila, Gintaras Einikis, Mindaugas Žukauskas, Mindaugas Timinskas, Eurelijus Žukauskas, Rimantas Kaukėnas, Robertas Javtokas, Donatas Slanina, Andrius Jurkūnas (treneris Jonas Kazlauskas)

**2002 m. Pasaulio čempionatas:** nepateko

**2003 m. EuroBasket:** užimta **1 vieta** tarp 16 komandų

Šarūnas Jasikevičius, Arvydas Macijauskas, Ramūnas Šiškauskas, Saulius Štombergas, Darius Songaila, Eurelijus Žukauskas, Mindaugas Žukauskas, Donatas Slanina, Kšyštof Lavrinovič, Virginijus Praškevičius, Dainius Šalenga, Giedrius Gustas (treneris Antanas Sireika)

**2004 m. Olimpinės žaidynės:** užimta **4 vieta** tarp 12 komandų

Šarūnas Jasikevičius, Arvydas Macijauskas, Saulius Štombergas, Ramūnas Šiškauskas, Darius Songaila, Eurelijus Žukauskas, Kšyštof Lavrinovič, Dainius Šalenga, Robertas Javtokas, Mindaugas Žukauskas, Donatas Slanina, Vidas Ginevičius (treneris Antanas Sireika)

**2005 m. EuroBasket:** užimta **5 vieta** tarp 16 komandų

Ramūnas Šiškauskas, Robertas Javtokas, Mindaugas Žukauskas, Simas Jasaitis, Kšyštof Lavrinovič, Darjuš Lavrinovič, Vidas Ginevičius, Paulius Jankūnas, Simonas Serapinas, Giedrius Gustas, Darius Šilinskis, Mindaugas Lukauskis (treneris Antanas Sireika)

**2006 m. Pasaulio čempionatas:** užimta **7 vieta** tarp 24 komandų

Arvydas Macijauskas, Darius Songaila, Robertas Javtokas, Simas Jasaitis, Mindaugas Žukauskas, Darjuš Lavrinovič, Kšyštof Lavrinovič, Linas Kleiza, Paulius Jankūnas, Giedrius Gustas, Tomas Delininkaitis, Mantas Kalnietis (treneris Antanas Sireika)

**2007 m. EuroBasket:** užimta **3 vieta** tarp 16 komandų

Šarūnas Jasikevičius, Ramūnas Šiškauskas, Rimantas Kaukėnas, Simas Jasaitis, Darius Songaila, Kšyštof Lavrinovič, Darjuš Lavrinovič, Linas Kleiza, Robertas Javtokas, Jonas Mačiulis, Paulius Jankūnas, Giedrius Gustas (treneris Ramūnas Butautas)

**2008 m. Olimpinės žaidynės:** užimta **4 vieta** tarp 12 komandų

Šarūnas Jasikevičius, Ramūnas Šiškauskas, Rimantas Kaukėnas, Simas Jasaitis, Kšyštof Lavrinovič, Darjuš Lavrinovič, Linas Kleiza, Robertas Javtokas, Jonas Mačiulis, Mindaugas Lukauskis, Marius Prekevičius, Marijonas Petravičius (treneris Ramūnas Butautas)

**2009 m. EuroBasket:** užimta **11 vieta** tarp 16 komandų

Marijonas Petravičius, Linas Kleiza, Simas Jasaitis, Robertas Javtokas, Tomas Delininkaitis, Artūras Jomantas, Kšyštof Lavrinovič, Darjuš Lavrinovič, Mantas Kalnietis, Jonas Mačiulis, Mindaugas Lukauskis, Andrius Mažutis (treneris Ramūnas Butautas)

**2010 m. Pasaulio čempionatas:** užimta **3 vieta** tarp 24 komandų

Linas Kleiza, Mantas Kalnietis, Martynas Pocius, Jonas Mačiulis, Simas Jasaitis, Tomas Delininkaitis, Paulius Jankūnas, Martynas Gecevičius, Tadas Klimavičius, Robertas Javtokas, Martynas Andriuškevičius, Renaldas Seibutis (treneris Kęstutis Kemzūra)

**2011 m. EuroBasket:** užimta **5 vieta** tarp 24 komandų

Rimantas Kaukėnas, Mantas Kalnietis, Martynas Pocius, Simas Jasaitis, Tomas Delininkaitis, Paulius Jankūnas, Kšyštof Lavrinovič, Jonas Valančiūnas, Robertas Javtokas, Šarūnas Jasikevičius, Darius Songaila, Marijonas Petravičius (treneris Kęstutis Kemzūra)

**2012 m. olimpinė atranka:** pateko tarp trijų komandų, **žaisiančių olimpinėse žaidynėse**

Rimantas Kaukėnas, Mantas Kalnietis, Jonas Mačiulis, Martynas Pocius, Deividas Dulkys, Darius Songaila, Tomas Delininkaitis, Linas Kleiza, Paulius Jankūnas, Šarūnas Jasikevičius, Jonas Valančiūnas, Robertas Javtokas (treneris Kęstutis Kemzūra)

**2012 m. Olimpinės žaidynės:** užimta **8 vieta** tarp 12 komandų

Rimantas Kaukėnas, Mantas Kalnietis, Jonas Mačiulis, Martynas Pocius, Renaldas Seibutis, Darius Songaila, Simas Jasaitis, Linas Kleiza, Paulius Jankūnas, Šarūnas Jasikevičius, Jonas Valančiūnas, Antanas Kavaliauskas (treneris Kęstutis Kemzūra)

**2013 m. EuroBasket:** užimta **2 vieta** tarp 24 komandų

Tomas Delininkaitis, Robertas Javtokas, Mantas Kalnietis, Linas Kleiza, Mindaugas Kuzminskas, Darjuš Lavrinovič, Kšyštof Lavrinovič, Jonas Mačiulis, Donatas Motiejūnas, Martynas Pocius, Renaldas Seibutis, Jonas Valančiūnas (treneris Jonas Kazlauskas)

**2014 m. Pasaulio čempionatas:** užimta **4 vieta** tarp 24 komandų

Simas Jasaitis, Paulius Jankūnas, Šarūnas Vasiliauskas, Adas Juškevičius, Mindaugas Kuzminskas, Darjuš Lavrinovič, Kšyštof Lavrinovič, Jonas Mačiulis, Donatas Motiejūnas, Martynas Pocius, Renaldas Seibutis, Jonas Valančiūnas (treneris Jonas Kazlauskas)

**2015 m. EuroBasket:** užimta **2 vieta** tarp 24 komandų

Robertas Javtokas, Mindaugas Kuzminskas, Jonas Mačiulis, Renaldas Seibutis, Jonas Valančiūnas, Paulius Jankūnas, Mantas Kalnietis, Antanas Kavaliauskas, Lukas Lekavičius, Deividas Gailius, Domantas Sabonis, Artūras Milaknis (treneriai Jonas Kazlauskas, Gintaras Krapikas, Darius Maskoliūnas)

**2016 m. Olimpinės žaidynės:** užimta **7 vieta** tarp 12 komandų

Robertas Javtokas, Mindaugas Kuzminskas, Jonas Mačiulis, Renaldas Seibutis, Jonas Valančiūnas, Paulius Jankūnas, Mantas Kalnietis, Antanas Kavaliauskas, Vaidas Kariniauskas, Adas Juškevičius, Domantas Sabonis, Marius Grigonis (treneriai Jonas Kazlauskas, Gintaras Krapikas, Darius Maskoliūnas)

**2017 m. EuroBasket:** užimta **9 vieta** tarp 24 komandų

Mantas Kalnietis, Adas Juškevičius, Jonas Mačiulis, Martynas Gecevičius,Jonas Valančiūnas, Mindaugas Kuzminskas, Donatas Motiejūnas, Artūras Milaknis, Eimantas Bendžius, Marius Grigonis, Artūras Gudaitis, Edgaras Ulanovas (treneris Dainius Adomaitis)

**2019 m. Pasaulio čempionatas:** užimta **9 vieta** tarp 32 komandų

Mantas Kalnietis, Jonas Mačiulis, Renaldas Seibutis, Domantas Sabonis, Paulius Jankūnas, Jonas Valančiūnas, Mindaugas Kuzminskas, Rokas Giedraitis, Marius Grigonis, Lukas Lekavičius, Arnas Butkevičius, Edgaras Ulanovas (treneris: Dainius Adomaitis)

**2020 m. olimpinė atranka:** nepateko, **į olimpinės žaidynės**

Mantas Kalnietis, Domantas Sabonis, Rokas Jokubaitis, Jonas Valančiūnas, Mindaugas Kuzminskas, Gytis Masiulis, Eimantas Bendžius, Rokas Giedraitis, Tomas Dimša, Marius Grigonis, Lukas Lekavičius, Arnas Butkevičius (treneris Darius Maskoliūnas)

**2022 m. EuroBasket:** užimta **15 vieta** tarp 24 komandų

Eigirdas Žukauskas. Ignas Brazdeikis, Domantas Sabonis, Rokas Jokubaitis, Martynas Echodas, Jonas Valančiūnas, Mindaugas Kuzminskas, Kristupas Žemaitis, Rokas Giedraitis, Marius Grigonis, Lukas Lekavičius, Arnas Butkevičius (treneris Kazys Maksvytis).

**2023 m. Pasaulio čempionatas:** užimta **6 vieta** tarp 32 komandų

Gabrielius Maldūnas, Ignas Brazdeikis, Donatas Motiejūnas, Rokas Jokubaitis, Eimantas Bendžius, Jonas Valančiūnas, Mindaugas Kuzminskas, Vaidas Kariniauskas, Tadas Sedekerskis, Margiris Normantas, Tomas Dimša, Deividas Sirvydis (treneris: Kazys Maksvytis).

Šaltiniai
---------

1. ↑  FIBA pasaulio reitingas
2. ↑
3. 1 2 3 4 5 6 7 8 9 10 11 12 13  *Krepšinis*. Lietuvos sporto enciklopedija. Nuoroda tikrinta 2023-09-05.
4. 1 2 3 4 5 6 7 8  *Lietuvos krepšinis*. Visuotinė lietuvių enciklopedija. Nuoroda tikrinta 2023-08-24.
5. ↑  "Basketbols Latvijā". Nacionālā enciklopēdija. (Nuoroda tikrinta: 2023-09-05)
6. 1 2  „50 taškų skirtumas: Lietuvą olimpinėse žaidynėse labiau yra nuskriaudusi tik viena komanda". *15min.lt*. Nuoroda tikrinta 2023-09-05.
7. 1 2 3 4 5 6 7 8 9  „Lietvos krepšinio istorija". *Lietuvos krepšinio federacija*. Nuoroda tikrinta 2023-09-05.
8. ↑  „„Grateful Dead" ir Lietuvos krepšinio rinktinės nematomas ryšys". *www.laikas.lt*. Nuoroda tikrinta 2023-09-05.
9. ↑  „Lietuvos - Serbijos ir Juodkalnijos mačų istorija". *delfi.lt*. Delfi. 2003-09-10. Nuoroda tikrinta 2024-03-12.
10. 1 2  „Istorinė pergalė prieš JAV: Lietuvos rinktinė parbloškė NBA žvaigždes". *Krepsinis.lt*. Delfi. 2023-09-03. Nuoroda tikrinta 2024-03-12.
11. ↑  „Pasaulio taurės komandos: favoritė Ispanija". *krepsinis.net*. Nuoroda tikrinta 2023-09-05.
12. ↑  „Tarp skaudžiausių olimpinių istorijų ir Lietuvos krepšinio rinktinės pralaimėjimas JAV". *15min*. Nuoroda tikrinta 2023-09-05.
13. ↑  „2001-ieji: latviai įmurkdė lietuvius į purvą ir tyčiojosi nešdami vainikus". *lrytas.lt*. Nuoroda tikrinta 2023-09-05.
14. ↑  „Istorija: kaip Lietuva nugalėjo JAV 2004 metų Atėnų olimpiadoje". *15min.lt*. Nuoroda tikrinta 2023-09-05.
15. ↑  „Lietuvos ir Prancūzijos mūšių istorijoje – nuostabi pergalė 2003-aisiais ir gniuždantys pralaimėjimai". *lrt.lt*. 2022-09-03. Nuoroda tikrinta 2023-09-05.
16. ↑  „Lietuva pasaulio krepšinio pirmenybėse. 2006-ieji". *lrytas.lt*. Nuoroda tikrinta 2023-09-05.
17. ↑  „Be medalių: Lietuva - Argentina 75:87". *lrytas.lt*. Nuoroda tikrinta 2023-09-05.
18. ↑  „R.Butautas atsistatydina: žaidėjų komentarai". *delfi.lt*. Delfi. 2009-09-16. Nuoroda tikrinta 2024-03-12.
19. ↑  „Lietuvos rinktinė iškovojo pasaulio krepšinio čempionato bronzą!". *15min.lt*. Nuoroda tikrinta 2023-09-05.
20. ↑  „L.Kleiza – simboliniame geriausių čempionato žaidėjų penketuke". *delfi.lt*. Delfi. 2010-09-12. Nuoroda tikrinta 2024-03-12.
21. ↑  „Makedonų košmaras: Lietuvos rinktinė krito ketvirtfinalyje". *15min.lt*. Nuoroda tikrinta 2023-09-05.
22. ↑  „Olimpinė kelionė baigta: rusai sustabdė lietuvius ketvirtfinalyje – 74:83". *15min.lt*. Nuoroda tikrinta 2023-09-05.
23. ↑  „Pralaimėjo, bet liko didvyriais: Lietuva – Prancūzija 66:80". *lrytas.lt*. Nuoroda tikrinta 2023-09-05.
24. ↑  „Prancūziškas užkeikimas: Lietuva liko ketvirta – pergalę vėl išplėšė Prancūzija 93:95". *15min.lt*. Nuoroda tikrinta 2023-09-05.
25. ↑  „Lietuvos rinktinė iškovojo Europos krepšinio čempionato sidabrą!". *tv3.lt*. Nuoroda tikrinta 2023-09-05.
26. ↑  „Australijos krepšininkai olimpinėse žaidynėse pasiruošę istoriniam žingsniui". *15min*. Nuoroda tikrinta 2023-09-05.
27. ↑  „Paaiškėjo, kurią vietą Europos čempionate užėmė Lietuva". *lrytas.lt*. Nuoroda tikrinta 2023-09-05.
28. ↑  „Paaiškėjo Lietuvos rinktinės galutinė vieta pasaulio čempionate". *15min.lt*. Nuoroda tikrinta 2023-09-05.
29. ↑  „Lietuvos vieta Europos krepšinio čempionate – prasčiausia per visą istoriją". *lrt.lt*. 2022-09-12. Nuoroda tikrinta 2023-09-05.
30. ↑  „Liūdna pabaiga: dominavę serbai paliko Lietuvos rinktinę be pusfinalio ir olimpinio kelialapio". *delfi.lt*. Nuoroda tikrinta 2023-09-05.
31. ↑  Liūdnas atsisveikinimas: Latvijos rinktinė kovoje dėl penktos vietos pažemino Lietuvą
32. ↑  Lietuvos vyrų krepšinio rinktinė 2022 m. liepa – rugsėjis
33. ↑  Lietuvos vyrų krepšinio rinktinė 2023 m. vasara

Nuorodos
--------

* LKF svetainė

|  |  |  |  |
| --- | --- | --- | --- |
| 

| Ž • A • REuropos vyrų krepšinio rinktinės |
| --- |
|  |
| 
Airija Airija · Albanija Albanija · Andora Andora · Armėnija Armėnija · Austrija Austrija · Azerbaidžanas Azerbaidžanas · Baltarusija Baltarusija · Belgija Belgija · Bosnija ir Hercegovina Bosnija ir Hercegovina · Bulgarija Bulgarija · Čekija Čekija · Danija Danija · Estija Estija · Graikija Graikija · Gruzija Gruzija · Islandija Islandija · Ispanija Ispanija · Italija Italija · Izraelis Izraelis · Jungtinė Karalystė Jungtinė Karalystė · Juodkalnija Juodkalnija · Kazachstanas Kazachstanas · Kipras Kipras · Kosovas Kosovas · Kroatija Kroatija · Latvija Latvija · Lenkija Lenkija · Lietuva Lietuva · Liuksemburgas Liuksemburgas · Malta Malta · Moldavija Moldavija · Monakas Monakas · Norvegija Norvegija · Nyderlandai Nyderlandai · Portugalija Portugalija · Prancūzija Prancūzija · Rumunija Rumunija · Rusija Rusija · San Marinas San Marinas · Serbija Serbija · Slovakija Slovakija · Slovėnija Slovėnija · Suomija Suomija · Šiaurės Makedonija Šiaurės Makedonija · Švedija Švedija · Šveicarija Šveicarija · Turkija Turkija · Ukraina Ukraina · Vengrija Vengrija · Vokietija Vokietija |

 |